LT
L 222/212
55)
Europos Sąjungos oficialusis leidinys
2023 9 8
9)
Riedmenų vienetams taikomi reikalavimai, susiję su jų sąsaja su riedmenų ETCS ir traukinio sąsajos funkcija „Specialiojo stabdžio ribojimo zona.
Geležinkelio kelio įrangos komandos – Sūkurinių srovių stabdys“, kai ETCS įrengta, nustatyti J-2 priedėlio [B] rodyklėje nurodytoje specifikacijoje.
Tolesnės riedmenų vieneto sūkurinių srovių stabdžio ribojimo komandos gali būti duodamos automatiškai arba rankiniu būdu, įsikišus mašinistui.
Riedmenų konfigūracija – automatinio ar rankinio valdymo – užregistruojama 4.2.12.2 punkte aprašytuose techniniuose dokumentuose.
10)
Riedmenų vienetams taikomi reikalavimai, susiję su jų sąsaja su riedmenų ETCS ir traukinio sąsajos funkcija „Specialiojo stabdžio ribojimas.
SPM komandos – Sūkurinių srovių stabdys“, kai ETCS įrengta, nustatyti J-2 priedėlio [B] rodyklėje nurodytoje specifikacijoje.
Tolesnės riedmenų vieneto sūkurinių srovių stabdžio ribojimo komandos gali būti duodamos automatiškai arba rankiniu būdu, įsikišus mašinistui.
Riedmenų konfigūracija – automatinio ar rankinio valdymo – užregistruojama 4.2.12.2 punkte aprašytuose techniniuose dokumentuose.“;
4.2.4.9 punktas iš dalies keičiamas taip: a) 1 papunktis pakeičiamas taip: „1) Traukinio darbuotojams teikiama informacija turi užtikrinti galimybę nustatyti stabdžių sistemos būseną.
Šiuo tikslu traukinio darbuotojai turi galimybę tam tikrais eksploatavimo etapais nustatyti pagrindinių (avarinio ir paprastojo stabdymo) stabdžių ir stovėjimo stabdžių sistemų būseną (įjungta, išjungta, atjungta) ir kiekvienos šių sistemų sudedamosios dalies (įskaitant vieną arba kelis jungiklius), kurią galima nepriklausomai valdyti ir (arba) atjungti, būseną.“; b) 6 papunktis pakeičiamas taip: „6) Funkcija, kurią naudojant traukinio darbuotojams teikiama pirmiau aprašyta informacija, yra susijusi su sauga, nes ją traukinio darbuotojai naudoja traukinio stabdymo efektyvumui įvertinti.
Kai rodmenimis teikiama vietos informacija, reikiamas saugos lygis užtikrinamas naudojant suderintus rodmenis.
Kai naudojama centrinė kontrolės sistema, sudaranti sąlygas traukinio darbuotojams atlikti visus patikrinimus iš vienos vietos (t. y. mašinisto kabinos viduje), šios sistemos patikimumas tikrinamas atsižvelgiant į sudedamųjų dalių gedimų pobūdį, dubliavimą, periodinius patikrinimus ir kitas nuostatas; remiantis šiuo tyrimu centrinės kontrolės sistemos naudojimo sąlygos apibrėžiamos ir nustatomos 4.2.12.4 punkte aprašytuose naudojimo dokumentuose.“;
56)
4.2.4.10 punkto 4 ir 5 papunkčiai pakeičiami taip: „4) Gelbėjamo traukinio išvystomas stabdymo efektyvumas šiuo konkrečiu naudojimo režimu įvertinamas skaičiavimais, tačiau nereikalaujama, kad jis būtų toks pats, kaip 4.2.4.5.2 punkte aprašytas stabdymo efektyvumas.
Apskaičiuotas stabdymo efektyvumas ir naudojimo sąlygos gelbėjant įtraukiami į 4.2.12 punkte nurodytus techninius dokumentus.
5) 4.2.4.10 punkto 4 papunkčio reikalavimas netaikomas riedmenų vienetams, naudojamiems mažesnės kaip 200 tonų masės (apkrovos sąlyga „projektinė eksploatacinė masė“) traukinio sąstate.“;
57)
4.2.5.1 punktas pakeičiamas taip: „4.2.5.1.
Sanitarinės sistemos 1)
Medžiagos, naudojamos vandeniui riedmenyse laikyti ir skirstyti į sanitarines sistemas (pvz., rezervuaras, siurblys, vamzdžiai, vandens čiaupas, sandariklių medžiaga ir kokybė), turi atitikti geriamajam vandeniui taikomus reikalavimus pagal Europos Parlamento ir Tarybos direktyvą (ES) 2020/2184 (*).
2)
Naudojant sanitarines sistemas (tualetus, prausyklas, barų ir (arba) restoranų įrenginius), užkertama galimybė išleisti nuotekas, kurios galėtų būti kenksmingos žmonių sveikatai arba aplinkai.
Išleidžiamos medžiagos (t. y. apdorotas vanduo) turi atitikti toliau nurodytas direktyvas (išskyrus muiliną vandenį tiesiai iš prausyklų):